pythainlp/thai-wiki-dataset-v4 huggingface dataset:
วัดอินทขีลสะดือเมือง

วัดอินทขีลสะดือเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีเนื้อที่ประมาณ 3 ไร่เศษ
ประวัติ.
วัดอินทขีลสะดือเมือง หรือ วัดสะดือเมือง หรือสำนักงานพระพุทธศาสนาแห่งชาติระบุว่าชื่อ วัดอินทขิน เดิมเป็นวัดร้างเพิ่งตั้งเป็นวัดเมื่อวันที่ 22 มีนาคม พ.ศ. 2550 แต่เดิมเป็นวัดที่สร้างขึ้นในสมัยพญามังรายเพื่อเป็นที่ประดิษฐานของเสาหลักเมืองหรือเสาอินทขีล พญามังรายได้สร้างเมืองเชียงใหม่ที่นี่เมื่อ พ.ศ. 1835 โดยก่อนหน้านั้นพญามังรายได้มาสำรวจพื้นที่บริเวณเมืองนพบุรีร้าง ได้พบซากเสาอินทขิลและรูปกุมภัณฑ์ ณ ที่กลางเมืองนั้น จึงมีบัญชาให้เสนาชื่อ สรีกรชัย แต่งเครื่องบรรณาการไปหาพญาลัวะบนดอยสุเทพ พญาลัวะจึงแนะนำว่า หากเจ้าพญามังรายจะสร้างเมืองขึ้นใหม่ ให้อยู่เย็นเป็นสุขก็ให้บูชากุมภัณฑ์และเสาอินทขิล จนเมื่อพระองค์ได้สร้างเมืองนพบุรีศรีนครพิงค์เชียงใหม่แล้ว จึงโปรดให้ยกรูปกุมภัณฑ์และเสาอินทขิล ที่ประดิษฐานในบริเวณสะดือเมืองขึ้นมาเพื่อให้คนสักการะกราบไหว้ตามคำแนะนำของพญาลัวะ
ต่อมาได้สร้างวัดอินทขีล แต่เนื่องจากอยู่บริเวณสะดือเมือง ชาวบ้านจึงเรียกว่า "วัดสะดือเมือง" จนได้กลายเป็นวัดร้างในสมัยที่พม่าเข้าปกครอง เมื่อพระเจ้ากาวิละได้ขับไล่พม่าได้แล้ว จึงได้ฟื้นฟูเมืองเชียงใหม่ ได้ย้ายเสาอินทขิลจากวัดอินทขีลมาประดิษฐานอยู่ ณ วัดเจดีย์หลวงวรวิหาร พร้อมกับบูรณะฟื้นฟูวัดอินทขีล โดยได้สร้างวิหารคล่อมฐานเดิม อัญเชิญพระอุ่นเมือง (หลวงพ่อขาว) มาประดิษฐานเป็นพระประธานในวิหาร
จากเอกสารสำรวจวัดในสมัยครูบาปัญญา เจ้าอาวาสวัดหัวข่วง พ.ศ. 2425 ยังปรากฏชื่อวัดอินทขีลอยู่ สันนิษฐานว่าวัดอินทขิลได้กลายเป็นวัดร้างในสมัยพระเจ้าอินทวิชยานนท์ เจ้าผู้ครองนครเชียงใหม่องค์ที่ 7 (พ.ศ. 2416–2439) ปัจจุบันได้รับการยกเป็นวัดที่มีพระสงฆ์จำพรรษาแล้ว
โบราณสถาน.
ปรากฏหลักฐานเจดีย์ประธานทรงระฆัง วิหารหลวงพ่อขาว และเจดีย์รายทรงมณฑป 8 เหลี่ยม (ในกำแพงรั้วหอศิลปวัฒนธรรมเมืองเชียงใหม่) 
เจดีย์ประธานทรงระฆังเป็นเจดีย์ศิลปะพื้นเมืองล้านนา น่าจะเป็นเจดีย์ในยุคต้น ๆ ของเชียงใหม่ ราวพุทธศตวรรษที่ 20 อย่างไรก็ตาม เจดีย์องค์นี้ยังสร้างพอกทับเจดีย์อีกองค์หนึ่ง เป็นเจดีย์ทรงปราสาท ซึ่งยังเห็นซุ้มจระนำประดิษฐานพระพุทธรูปในอิริยาบถยืน ทิศตะวันออกใกล้กันเป็นวิหารหลวงพ่อขาว
เจดีย์รายทรงปราสาทแปดเหลี่ยม มีอายุอยู่ในระยะพุทธศตวรรษที่ 20 น่าจะได้รับอิทธิพลจากเจดีย์กู่กุดในศิลปะหริภุญชัยและยังส่งอิทธิพลต่อกลุ่มเจดีย์แบบเจดีย์ป่อง คือ เจดีย์วัดตะโปทาราม เจดีย์เก่าวัดพวกหงษ์ และเจดีย์ป่องวัดเชียงโฉม
วิหารของพระเจ้าอุ่นเมือง คงสร้างขึ้นคร่อมฐานเดิมพร้อม ๆ กับการสร้างเจดีย์องค์นอกที่ห่อหุ้มองค์ในประมาณ พ.ศ. 2380 สมัยของพระเจ้ากาวิละ ลักษณะเป็นวิหารโถง ผังเดิมเป็นแบบสี่เหลี่ยมผืนผ้า โดยมีหลวงพ่อขาวประดิษฐานเป็นพระประธานหันหน้าไปทางทิศตะวันออก
วัดแจ้ง (จังหวัดพัทลุง)

วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบุรี อำเภอเมืองพัทลุง จังหวัดพัทลุง
ตามทำเนียบวัดในจังหวัดพัทลุง ของพระครูอริยสังวร (เอียด) อดีตเจ้าคณะจังหวัดพัทลุง ระบุว่าวัดแจ้งสร้างขึ้นเมื่อ พ.ศ. 2381 ตรงกับสมัยพระบาทสมเด็จพระนั่งเกล้าเจ้าอยู่หัว ต่อมา พ.ศ. 2415 พระครูกาแก้วเป็นเจ้าอาวาส หลังจากนั้นก็มีพระครูการาม (กิ้มงั่ว) เป็นเจ้าอาวาส ในสมัยนั้นวัดแจ้งเป็นวัดที่เจริญมากเพราะยังเป็นสำนักการศึกษา แต่ภายหลังประชาชนจำนวนมากได้อพยพไปอาศัยในตัวเมือง ทำให้วัดมีสภาพเป็นวัดร้าง วัดได้รับพระราชทานวิสุงคามสีมาเมื่อ พ.ศ. 2412 ปัจจุบันเป็นวัดที่มีพระสงฆ์ เจ้าอาวาสปัจจุบัน ชื่อ พระครูสิทธิการโสภณ
อาคารเสนาสนะที่สำคัญ ได้แก่ อุโบสถเป็นอาคารไม้ทรงโถงไม่มีฝาผนัง ฐานก่อด้วยอิฐถือปูน เจดีย์ตั้งอยู่หน้าอุโบสถเป็นเจดีย์ก่อด้วยอิฐถือปูน ฐานรูปสี่เหลี่ยมองค์ระฆัง ทรงลังกา สูงประมาณ 10 เมตร สร้างเมื่อ พ.ศ. 2414 โดยพระครูกาแก้ว พระภิกษุสงฆ์ และพระยาวรวุฒิไวยจางวาง (น้อย จันทรโรจวงศ์) ผู้ว่าราชการเมืองพัทลุง ต่อมาเมื่อ พ.ศ. 2484 เจดีย์ถูกพายุฝนพัดหักทำลายลง ภายในเจดีย์ชาวบ้านได้พบเงินนโม พระพุทธรูปถ้วยชามเบญจรงค์ ถ้วยนรสิงห์จำนวนมากมาย และเมื่อขุดหลุมลูกนิมิตตรงกลางอุโบสถและฐานเจดีย์ ได้พบศิลปะโบราณวัตถุจำนวนมาก เช่น พระธาตุ สำเภาเงินสำเภาทอง ถ้วยชามลายคราม เงินอีแปะพัทลุง กุณโฑ เต้าปูน พานขันทองแดง เงินพดด้วง และจารึกบนแผ่นอิฐหินแดง
วัดแจ้งมีเกจิอาจารย์ คือ พระครูสิทธิการโสณ (ผ่อง) ฐานุตฺตโม ท่านได้สร้างวัตถุมงคลต่าง ๆ
วัดบางซ้ายใน

วัดบางซ้ายใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินตั้งวัดเนื้อที่ 13 ไร่ 1 งาน
วัดบางซ้ายในตั้งวัดเมื่อ พ.ศ. 2362 ได้รับพระราชทานวิสุงคามสีมาครั้งหลังเมื่อวันที่ 28 มิถุนายน พ.ศ. 2516 เขตวิสุงคามสีมา กว้าง 42 เมตร ยาว 60 เมตร ผูกพัทธสีมาเมื่อวันที่ 5 เมษายน พ.ศ. 2520 
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 14 เมตร สร้างเมื่อ พ.ศ. 2520 โครงสร้างคอนกรีตเสริมเหล็ก ภายในมีภาพจิตรกรรมฝาผนังขนาดใหญ่ เป็นภาพเกี่ยวกับพุทธประวัติของพระพุทธเจ้า บานประตูด้านนอกเป็นลายรดน้ำ อุโบสถหลังเก่า ซึ่งบานประตู หน้าต่าง และหน้าบันเป็นไม้สักแกะสลัก ภายในประดิษฐานพระประธานลักษณะแบบพระพุทธชินราช ศาลาการเปรียญ กว้าง 14 เมตร ยาว 30 เมตร สร้าง พ.ศ. 2492 ปัจจุบันยกระดับอาคารเป็นอาคาร 2 ชั้น ชั้นล่างเป็นคอนกรีต ชั้นบนเป็นไม้สัก กุฏิสงฆ์ จำนวน 19 หลัง เป็นอาคารไม้ หอสวดมนต์ สร้าง พ.ศ. 2518 เป็นอาคารคอนกรีต ศาลาธรรมสังเวช และวิหารหลวงปู่ยวง
วัดช้างใหญ่ (อำเภอพระนครศรีอยุธยา)

วัดช้างใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลวัดตูม อำเภอพระนครศรีอยุธยา จังหวัดพระนครศรีอยุธยา
วัดช้างใหญ่สร้างในสมัยกรุงศรีอยุธยาประมาณ พ.ศ. 2250 ผู้สร้างวัดสันนิษฐานว่าเป็นชาวมอญที่มาพึ่งพระบรมโพธิสมภารในสมเด็จพระเจ้าอยู่หัวบรมโกศ พื้นที่บริเวณนี้เคยเป็นที่ต้องของเพนียดคล้องช้าง เป็นที่ต่อช้างฝึกช้างป่าและเป็นที่อยู่ของช้างป่าจำนวนมาก คาดว่าชาวมอญที่ร่วมกันสร้างวัดช้างใหญ่แห่งนี้คือชาวมอญที่ทำหน้าที่ดูแลช้างสำคัญ และช้างที่ชาวมอญดูแลนั้นมีช้างศึกของสมเด็จพระนเรศวรรวมอยู่ด้วย
อาคารเสนาสนะที่สำคัญ ได้แก่ อุโบสถก่ออิฐก่อถือปูน ขนาดกว้าง 9.00 เมตร ยาว 15.00 เมตร มีเสาและเครื่องบนเป็นไม้ มุงกระเบื้องดินเผา มีพาไลยื่นออกมาทางด้านหน้าอาคารตามแบบอย่างสถาปัตยกรรมสมัยอยุธยาตอนปลายถึงรัตนโกสินทร์ตอนต้น ผนังภายนอกด้านหน้าปรากฏร่องรอยจิตรกรรมฝาผนัง ประดับข้างช่องประตูภายในอุโบสถปรากฏจิตรกรรมเป็นภาพพระพุทธเจ้าผจญมาร และเทพชุมนุม เจดีย์รายตั้งอยู่ทางทิศเหนือของอุโบสถ เป็นเจดีย์ก่ออิฐถือปูน ลักษณะทางรูปแบบสถาปัตยกรรมเป็นเจดีย์ทรงเครื่อง ตั้งอยู่บนฐานสี่เหลี่ยมย่อมุม กำหนดอายุได้ราวสมัยอยุธยา ตอนปลายถึงรัตนโกสินทร์ตอนต้น ภายในวัดยังมีอนุสรณ์เจ้าพระยาปราบหงสาวดี
วัดหนองกร่าง (จังหวัดนครปฐม)

วัดหนองกร่าง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม
วัดหนองกร่างสร้างขึ้นโดยสมเด็จพระญาณวชิโรดม (วิริยังค์ สิรินฺธโร) เจ้าอาวาสวัดธรรมมงคล เพื่อเป็นวิทยาลัยสงฆ์กำแพงแสน โดยเริ่มสร้างกุฏิ ศาลา อาคารเรียน วิหารและอุโบสถเมื่อ พ.ศ. 2511 ตั้งเป็นวัดเมื่อวันที่ 25 กันยายน พ.ศ. 2513 ได้รับพระราชทานวิสุงคามสีมาเมื่อ พ.ศ. 2514 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดำเนินทรงยกช่อฟ้าและวางศิลาฤกษ์วิทยาลัยสงฆ์วัดหน่องกร่าง เมื่อ พ.ศ. 2514
อาคารและเสนาสนะภายในวัดได้แก่ กุฏิ 80 หลัง ศาลาการเปรียญ มีอาคารเรียน 3 หลัง อุโบสถ 2 ชั้น มีพระภิกษุสงฆ์ สามเณรศึกษาอยู่ประมาณ 200 รูป ปูชนียวัตถุได้แก่ รูปหล่อพระโสณะและพระอุตตระ หลวงพ่อทันใจหน้าอุโบสถ รวมถึงรูปหล่อสมเด็จพระญาณวชิโรดม (วิริยังค์ สิรินฺธโร)
ยูฟ่าเนชันส์ลีก 2021 รอบชิงชนะเลิศ

ยูฟ่าเนชันส์ลีก 2021 รอบชิงชนะเลิศ เป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันยูฟ่าเนชันส์ลีก ฤดูกาล 2020–21 โดยเป็นรอบชิงชนะเลิศครั้งที่สองของการแข่งขันฟุตบอลระดับนานาชาติที่เกี่ยวข้องกับทีมชาติของสมาคมในยูฟ่า. การแข่งขันมีขึ้นในวันที่ 10 ตุลาคม ค.ศ. 2021 ที่ซานซีโรในมิลาน ประเทศอิตาลี และเป็นการพบกันระหว่างสเปน และ ผู้ชนะของรอบรองชนะเลิศ คู่ที่สอง.
ฝรั่งเศสชนะในนัดนี้ด้วยสกอร์ 2–1 ส่งผลให้พวกเขาคว้าแชมป์ยูฟ่าเนชันส์ลีกได้เป็นสมัยแรก.
สนามแข่งขัน.
นัดชิงชนะเลิศจะลงเล่นที่ ซานซีโร ใน มิลาน, รังเหย้าของ มิลาน และ อินเตอร์ มิลาน.
การแข่งขัน.
รายละเอียด.
<section begin=รอบชิงชนะเลิศ /><section end=รอบชิงชนะเลิศ />
<section begin=รายชื่อผู้เล่น />
</includeonly><section end=รายชื่อผู้เล่น />
กฎการแข่งขัน
สถิติ.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
มาร์ติน ซูบิเมนดิ

มาร์ติน ซูบิเมนดิ อิบัญเญซ (เกิด 2 กุมภาพันธ์ ค.ศ. 1999) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้กับอาร์เซน่อลในพรีเมียร์ลีก และทีมชาติสเปน
สโมสรอาชีพ.
ซูบิเมนดิเกิดในซานเซบัสเตียน จังหวัดกิปุซโกอา แคว้นประเทศบาสก์ เขาเข้าร่วมทีมเยาวชนของเรอัลโซซิเอดัดใน ค.ศ. 2011 ขณะมีอายุ 12 ปี เขาได้ลงเล่นกับทีมเรอัลโซซิเอดัด เซ ซึ่งเป็นทีมสำรองระดับที่สองครั้งแรกในวันที่ 27 สิงหาคม ค.ศ. 2016 ในช่วง 7 นาทีสุดท้ายในเตร์เซราดิบิซิออน นัดที่เสมอกับเอเซเซเด ดูรังโก 0–0 
ในวันที่ 22 เมษายน ค.ศ. 2017 เขาได้ประเดิมสนามกับทีมเรอัลโซซิเอดัด เบ ซึ่งลงเล่นอยู่ในเซกุนดาดิบิซิออน เบ ในนัดที่แพ้ให้กับอูเด โลกรอญเญส 0–2 จากการเปลี่ยนตัวลงมาแทนโอเดย์ อาร์ริเอตา ในนาทีที่ 76 ในวันที่ 25 กรกฎาคม ค.ศ. 2018 ได้ต่อสัญญาฉบับใหม่ออกไปถึงปี ค.ศ. 2022 แล้วจึงได้ลงทะเบียนเป็นนักเตะของทีมชุดเบอย่างเป็นทางการ ในวันที่ 28 เมษายน ค.ศ. 2019 เขาได้รับโอกาสลงเล่นให้กับทีมชุดใหญ่เป็นครั้งแรกในลาลิกานัดที่ 35 กับเฆตาเฟ จากการเปลี่ยนตัวลงมาแทนรูเบน ปาร์โด โดยโซซิเอดัดชนะไปด้วยคะแนน 2–1 ที่อาโนเอตา 
ในวันที่ 24 กรกฎาคม ค.ศ. 2020 ซูบิเมนดิได้ต่อสัญญากับทีมออกไปจนถึง ค.ศ. 2025 และได้ร่วมทีมชุดใหญ่อย่างเป็นทางการ ในวันที่ 3 เมษายน ค.ศ. 2021 เขาได้ลงเล่นในโกปาเดลเรย์ รอบชิงชนะเลิศ 2020 ที่ลาการ์ตูฆา โดยได้ลงเล่นครบ 90 นาที ช่วยให้ทีมเอาชนะอัตเลติกเดบิลบาโอ 0–1 ทำให้เรอัลโซซิเอดัดชนะเลิศโกปาเดลเรย์เป็นครั้งแรกในรอบ 33 ปี และเป็นการชนะเลิศครั้งแรกของซูบิเมนดิในระดับอาชีพ
ระดับทีมชาติ.
ซูบิเมนดิได้เป็นตัวแทนของทีมชาติสเปนมาตั้งแต่ในระดับเยาวชน ในเดือนพฤษภาคม ค.ศ. 2021 ลุยส์ เด ลา ฟูเอนเต ยังเรียกเขาให้ติดทีมชุดอายุไม่เกิน 21 ปี ในการแข่งขันชิงแชมป์ยุโรป ในปี ค.ศ. 2021 ซึ่งสเปนผ่านเข้าสู่รอบรองชนะเลิศก่อนจะแพ้ให้กับโปรตุเกส 0–1 ที่มารีบอร์ 
ในช่วงก่อนเริ่มฟุตบอลชิงแชมป์แห่งชาติยุโรป 2020 ของทีมชาติสเปนชุดใหญ่ ได้มีกำหนดการแข่งขันกระชับมิตรกับลิทัวเนีย ในวันที่ 8 มิถุนายน แต่หลังจากการติดเชื้อโควิด-19 ของเซร์ฆิโอ บุสเกตส์ ทำให้ต้องใช้ทีมชุดอายุไม่เกิน 21 ปี ลงแข่งขันในนัดนี้แทน โดยซูบิเมนดิได้ลงเล่น 53 นาทีก่อนที่จะถูกเปลี่ยนตัวออก ช่วยให้ทีมเอาชนะ 4–0 ที่สนามเทศบาลเมืองบูตาร์เก 
ในเดือนกรกฎาคม ค.ศ. 2021 เขายังถูกเรียกตัวติดทีมชาติชุดแข่งขันกีฬาโอลิมปิกฤดูร้อน 2020 ที่ประเทศญี่ปุ่น เขาได้ลงเล่นเป็นตัวจริง 5 จาก 6 นัด รวมถึงในรอบชิงชนะเลิศกับบราซิลที่โยโกฮามะ โดยทีมของเขาแพ้ไป 2–1 ทำให้สเปนได้รับเหรียญเงินโอลิมปิกในกีฬาฟุตบอลเป็นครั้งที่สอง
ในวันที่ 2 มิถุนายน ค.ศ. 2023 ได้มีการประกาศว่า ซูบิเมนดิ จะเป็น 1 ใน 23 นักเตะทีมชาติสเปนชุดใหญ่ที่จะได้ร่วมทีมแข่งขันในยูฟ่าเนชันส์ลีก รอบสุดท้าย ที่ประเทศเนเธอร์แลนด์ ภายใต้การคุมทีมของหลุยส์ เด ลา ฟูเอนเต สเปนชนะเลิศการแข่งขันนี้ หลังจากเอาชนะอิตาลี ในรอบรองชนะเลิศ และโครเอเชีย ในยูฟ่าเนชันส์ลีก 2023 รอบชิงชนะเลิศ ทำให้ซูบิเมนดิได้รับเหรียญรางวัลชนะเลิศเป็นครั้งแรกของเขากับทีมชาติชุดใหญ่ ถึงแม้ว่าไม่ได้ลงแข่งขันทั้งสองนัด
รัฐธรรมนูญแห่งสหภาพโซเวียต พ.ศ. 2520

ภาษาอังกฤษ (English) มีข้อมูลต้นฉบับเกี่ยวกับ: 
รัฐธรรมนูญแห่งสหภาพโซเวียต พ.ศ. 2520 หรือชื่ออย่างเป็นทางการคือรัฐธรรมนูญ (กฎหมายพื้นฐาน) แห่งสหภาพสาธารณรัฐสังคมนิยมโซเวียต  เป็นรัฐธรรมนูญของสหภาพโซเวียต ประกาศใช้ในวันที่ 7 ตุลาคม 2520
รัฐธรรมนูญฉบับ พ.ศ. 2520 ยังมีชื่อเรียกว่า รัฐธรรมนูญเบรจเนฟ หรือ รัฐธรรมนูญแห่งการพัฒนาสังคมนิยม เป็นรัฐธรรมนูญฉบับที่สามและฉบับสุดท้ายของสหภาพโซเวียต ซึ่งรับรองอย่างเป็นเอกฉันท์ในการประชุมครั้งที่ 7 (สมัยพิเศษ) ของสมัยประชุมครั้งที่ 9 สภาโซเวียตสูงสุดแห่งสหภาพโซเวียต และลงนามโดยเลโอนิด เบรจเนฟ ประธานคณะผู้บริหารสูงสุดแห่งสภาโซเวียตสูงสุด รัฐธรรมนูญ พ.ศ. 2520 แทนที่รัฐธรรมนูญฉบับ พ.ศ. 2479 และวันหยุดราชการของสหภาพโซเวียตในวันรัฐธรรมนูญของสหภาพโซเวียตได้เปลี่ยนจากวันที่ 5 ธันวาคมเป็นวันที่ 7 ตุลาคม
คำนำของรัฐธรรมนูญฉบับ พ.ศ. 2520 ระบุว่า "เป้าหมายของระบอบเผด็จการของชนชั้นกรรมาชีพได้สำเร็จแล้ว รัฐโซเวียตได้กลายเป็นรัฐของประชาชนทั้งหมด" และไม่ได้เป็นตัวแทนของคนงานและชาวนาเพียงลำพังอีกต่อไป รัฐธรรมนูญฉบับ พ.ศ. 2520 ได้ขยายขอบเขตของข้อบังคับตามรัฐธรรมนูญของสังคมเมื่อเปรียบเทียบกับรัฐธรรมนูญฉบับ พ.ศ. 2467 และฉบับ พ.ศ. 2479 บทแรกกำหนดบทบาทนำของพรรคคอมมิวนิสต์แห่งสหภาพโซเวียต (CPSU) และกำหนดหลักการขององค์กรสำหรับรัฐและรัฐบาล "มาตราที่ 1" ได้กำหนดสหภาพโซเวียตให้เป็นรัฐสังคมนิยมเช่นเดียวกับรัฐธรรมนูญก่อนหน้านี้ทั้งหมด:
สหภาพสาธารณรัฐสังคมนิยมโซเวียตเป็นรัฐสังคมนิยมของประชาชนทั้งหมด แสดงถึงเจตจำนงและผลประโยชน์ของกรรมกร ชาวนา และปัญญาชน คนทำงานของทุกชาติและทุกเชื้อชาติของประเทศ
รัฐธรรมนูญฉบับ พ.ศ. 2520 นั้นยาวและมีรายละเอียดรวมกันถึงมากกว่ายี่สิบแปดมาตราจากรัฐธรรมนูญของสหภาพโซเวียตฉบับ พ.ศ. 2479 และกำหนดการแบ่งความรับผิดชอบอย่างชัดเจนระหว่างรัฐบาลกลางในมอสโกและรัฐบาลของสาธารณรัฐสหภาพ บทต่อมาได้กำหนดหลักการจัดการเศรษฐกิจและความสัมพันธ์ทางวัฒนธรรม รัฐธรรมนูญฉบับ พ.ศ. 2520 รวมมาตราที่ 72 ซึ่งให้สิทธิ์อย่างเป็นทางการของสาธารณรัฐที่เป็นส่วนประกอบในการแยกตัวออกจากสหภาพโซเวียตตามสัญญาในรัฐธรรมนูญฉบับก่อนอย่างไรก็ตาม มาตราที่ 74 และ 75 ระบุว่าเมื่อเขตเลือกตั้งของสหภาพโซเวียตเสนอกฎหมายที่ขัดแย้งกับสภาโซเวียตสูงสุด กฎหมายของสภาโซเวียตสูงสุดจะเข้ามาแทนที่ความแตกต่างทางกฎหมายใด ๆ แต่กฎหมายของสหภาพที่ควบคุมการแยกตัวไม่ได้กำหนดไว้จนถึงวันสุดท้ายของสหภาพโซเวียต 
มาตราที่ 74 กฎหมายของสหภาพโซเวียตจะมีผลบังคับเช่นเดียวกันในสาธารณรัฐสหภาพทั้งหมด ในกรณีที่มีความคลาดเคลื่อนระหว่างกฎหมายสาธารณรัฐแห่งสหภาพและกฎหมายมวลสหภาพ กฎหมายของสหภาพโซเวียตจะมีผลเหนือกว่า
มาตราที่ 75 อาณาเขตของสหภาพสาธารณรัฐสังคมนิยมโซเวียตเป็นหน่วยงานเดียวและประกอบด้วยอาณาเขตของสาธารณรัฐสังคมนิยมโซเวียต อำนาจอธิปไตยของสหภาพโซเวียตแผ่ขยายไปทั่วอาณาเขตของตน
รัฐธรรมนูญฉบับ พ.ศ. 2520 ถูกยกเลิกเมื่อการล่มสลายของสหภาพโซเวียตในวันที่ 21 ธันวาคม พ.ศ. 2534 และรัฐหลังโซเวียตได้นำรัฐธรรมนูญฉบับใหม่มาใช้ มาตราที่ 72 จะมีบทบาทสำคัญในการล่มสลายแม้ว่ากฎหมายของสหภาพโซเวียตจะมีช่องว่างทางกฎหมายก็ตาม ซึ่งในที่สุดก็เต็มไปด้วยแรงกดดันจากสาธารณรัฐใน พ.ศ. 2533
โอลัฟ ช็อลทซ์

โอลัฟ ช็อลทซ์ (เกิด 14 มิถุนายน ค.ศ. 1958) เป็นนักการเมืองชาวเยอรมันสังกัดพรรคสังคมประชาธิปไตยเยอรมนี (เอ็สเพเด) เคยดำรงตำแหน่งนายกรัฐมนตรีเยอรมนี หลังจากชนะการเลือกตั้งเมื่อปี 2021 เคยเป็นนายกเทศมนตรีนครรัฐฮัมบวร์ค และเคยเป็นรองนายกรัฐมนตรีและรัฐมนตรีว่าการกระทรวงการคลังภายใต้อังเกลา แมร์เคิล
ประวัติ.
ช็อลทซ์เกิดในนครอ็อสนาบรึค รัฐนีเดอร์ซัคเซิน ประเทศเยอรมนีตะวันตก เขาเริ่มเรียนวิชากฎหมายที่มหาวิทยาลัยฮัมบวร์คใน ค.ศ. 1978 เมื่อสำเร็จการศึกษาจึงเป็นนักกฎหมายแรงงานและการจ้างงาน ช็อลทซ์เข้าเป็นสมาชิกพรรคสังคมประชาธิปไตยขณะมีอายุสิบเจ็ดปี
ผู้แทนราษฎรในสภาสหพันธ์.
ใน ค.ศ. 2001 ช็อลทซ์ลงสมัครรับเลือกตั้งเป็นสมาชิกสภานครรัฐฮัมบวร์คและไม่ได้รับเลือก อย่างไรก็ตาม ในการเลือกตั้งทั่วไประดับชาติในปีถัดมา เขาได้รับเลือกตั้งเป็นสมาชิกสภาสหพันธ์ (บุนเดิสทาค) ช็อลทซ์ดำรงตำแหน่งเลขาธิการพรรคสังคมประชาธิปไตยใน ค.ศ. 2002 แต่ไม่นานหลังจากนั้น ผู้นำพรรคอย่างนายกรัฐมนตรีแกร์ฮาร์ท ชเรอเดอร์ เผชิญมรสุมภายในพรรคและได้รับความนิยมจากสาธารณชนลดลง ชเรอเดอร์จึงประกาศลงจากตำแหน่งหัวหน้าพรรคสังคมประชาธิปไตยใน ค.ศ. 2004 ทำให้ช็อลทซ์ต้องลงจากตำแหน่งพร้อมกับชเรอเดอร์เพื่อรักษามารยาททางการเมือง ทั้งนี้ ในช่วงที่ช็อลทซ์เป็นผู้แทนราษฎรในสภาสหพันธ์ เขาเป็นหนึ่งในกรรมาธิการที่รับผิดชอบการพิจารณาแต่งตั้งผู้พิพากษาของศาลต่าง ๆ ในประเทศเยอรมนี
ใน ค.ศ. 2007 ช็อลทซ์เข้าร่วมรัฐบาลแมร์เคิลในตำแหน่งรัฐมนตรีว่าการกระทรวงแรงงานและกิจการสังคม ต่อมา ภายหลังการเลือกตั้งทั่วไปใน ค.ศ. 2009 พรรคสังคมประชาธิปไตยตัดสินใจถอนตัวจากรัฐบาลแมร์เคิล ช็อลทซ์ได้ดำรงตำแหน่งรองหัวหน้าพรรคสังคมประชาธิปไตยแทนที่ฟรังค์-วัลเทอร์ ชไตน์ไมเออร์
นายกเทศมนตรีนครรัฐฮัมบวร์ค.
ใน ค.ศ. 2011 ช็อลทซ์เป็นผู้นำพรรคสังคมประชาธิปไตยลงสนามเลือกตั้งของนครรัฐฮัมบวร์ค พรรคของเขาได้เก้าอี้ 62 ที่นั่งจาก 121 ที่นั่งสภานครรัฐฮัมบวร์ค ช็อลทซ์จึงลาออกจากสมาชิกสภาสหพันธ์เพื่อดำรงตำแหน่งนายกเทศมนตรีของนครรัฐฮัมบวร์ค แต่ยังคงเป็นรองหัวหน้าพรรคสังคมประชาธิปไตย
ในช่วงที่ดำรงตำแหน่งนายกเทศมนตรีนครรัฐฮัมบวร์ค เขาและรัฐมนตรีคลังเยอรมนีได้นำเสนอการหารายได้ทางอ้อมแบบใหม่เข้ารัฐบาลท้องถิ่น โดยการจัดเก็บ "เงินเพิ่มถ้วนหน้า"  ซึ่งเป็นภาษีที่จัดเก็บเพิ่มเติมจากภาษีบุคคลธรรมดาและนิติบุคคล นอกจากนี้ เขาพยายามผลักดันให้นครฮัมบวร์คเป็นเจ้าภาพโอลิมปิกฤดูร้อน 2024 แต่ประสบความไม่สำเร็จเนื่องจากชาวฮัมบวร์คส่วนใหญ่คัดค้าน
วันแห่งความเป็นกลาง

วันแห่งความเป็นกลางของเติร์กเมนิสถาน  เป็นวันหยุดราชการที่มีความสำคัญมากเป็นอันดับ 2 ของประเทศเติร์กเมนิสถาน โดยจะฉลองในวันที่ 12 ธันวาคมทุกปี ซึ่งตรงกับวันนักเรียน (ตั้งแต่ ค.ศ. 2003)
แชฮ์รีแวร์ (ประเทศอิหร่าน)

แชฮ์รีแวร์  เป็นหมู่บ้านในตำบลแซร์ดอเบ อำเภอกลาง เทศมณฑลแอร์แดบีล จังหวัดแอร์แดบีล ประเทศอิหร่าน จากสำมะโน พ.ศ. 2549 หมู่บ้านนี้มีประชากร 474 คนใน 118 ครัวเรือน
ตำบลแซร์ดอเบ

แซร์ดอเบ  เป็นตำบลในอำเภอกลาง เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 25 หมู่บ้าน จากสำมะโน พ.ศ. 2549 ตำบลนี้มีประชากร 20,579 คนใน 4,567 ครัวเรือน
ภาพยนตร์ในประเทศซาอุดีอาระเบีย

ภาพยนตร์ในประเทศซาอุดีอาระเบีย เป็นอุตสาหกรรมขนาดค่อนข้างเล็กที่ผลิตภาพยนตร์และสารคดีไม่กี่เรื่องในแต่ละปี
นอกจากโรงภาพยนตร์ไอแมกซ์แห่งเดียวที่อัลคุบัร ไม่มีการสร้างโรงภาพยนตร์ในประเทศซาอุดีอาระเบียมาตั้งแต่ ค.ศ. 1983 ถึง 2018 ถึงแม้ว่าจะมีการพูดถึงการเปิดโรงภาพยนตร์ และใน ค.ศ. 2008 มีการเช่าห้องประชุมเพื่อฉายภาพยนตร์ตลก "เมนนาฮี" ชาวซาอุดีอาระเบียหวังที่จะดูภาพยนตร์ผ่านดาวเทียม, ดีวีดี หรือวิดีโอ โรงภาพยนตร์เคยถูกห้ามดำเนินกิจการนานถึง 35 ปี จนกระทั่งมีการเปิดโรงภาพยนตร์แห่งแรกในวันที่ 18 เมษายน ค.ศ. 2018 ที่รียาด โรงภาพยนตร์เอเอ็มซีวางแผนจะเปิดโรงภาพยนตร์มากถึง 40 แห่งใน 15 เมืองภายในเวลา 5 ปี ทางรัฐบาลหวังว่าเมื่อถึง ค.ศ. 2030 ประเทศซาอุดีอาระเบียจะมีโรงภาพยนตร์มากกว่า 300 แห่ง และจอฉายภาพยนตร์มากกว่า 2,000 จอ
"กัยฟัลฮาล?" ซึ่งเผยแพร่ใน ค.ศ. 2006 ได้รับการกล่าวถึงว่าเป็นภาพยนตร์แรกของประเทศ อย่างไรก็ตาม ภาพยนตร์เรื่องนี้ถ่ายทำในสหรัฐอาหรับเอมิเรตส์และตัวละครเอกหญิงเป็นชาวจอร์แดน ส่วนภาพยนตร์ "วัจญ์ดะฮ์" ใน ค.ศ. 2012 มีนักแสดงเป็นชาวซาอุดีอาระเบียทั้งหมด และเป็นภาพยนตร์เรื่องแรกที่ถ่ายทำในประเทศซาอุดีอาระเบียทั้งหมด ภาพยนตร์ "บะเราะกะฮ์ยุกอบิลบะเราะกะฮ์" โดยมะห์มูด ศ็อบบาฆ ถ่ายทำที่ญิดดะฮ์ใน ค.ศ. 2015 และฉายรอบปฐมทัศน์ที่เทศกาลภาพยนตร์นานาชาติครั้งที่ 66 ที่เบอร์ลิน ทำให้เป็นภาพยนตร์แรกของประเทศที่เข้าร่วมในเทศกาล และซะมีเราะฮ์ อะซีซ เป็นผู้สร้างภาพยนตร์ชาวซาอุดีอาระเบียคนแรกในวงการภาพยนตร์บอลลีวูดอันมีชื่อเสียง
ฮามิลตง ซูวาริส

ฮามิลตง ซูวาริส เด ซา (31 พฤษภาคม พ.ศ. 2534 −) หรือที่รู้จักในชื่อ ฮามิลตง ซูวาริส เป็นนักฟุตบอลอาชีพชาวบราซิล 
สโมสรอาชีพ.
หนองบัว พิชญ.
ในวันที่ 18 มิถุนายน พ.ศ. 2564 หนองบัว พิชญ ได้ทำการเปิดตัวฮามิลตง ซูวาริส โดยเขาจะสวมเสื้อหมายเลข 25 ต่อมาในวันที่ 3 กันยายน พ.ศ. 2564 ฮามิลตงได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 และสามารถทำสองประตูในสีเสื้อสโมสรในลีก ซึ่งหนองบัว พิชญเปิดบ้านเอาชนะนครราชสีมา มาสด้า 2–0 จบฤดูกาล เขาทำ 19 ประตูจากการลงเล่น 28 นัด เป็นผู้ทำประตูสูงสุดในไทยลีกฤดูกาลนั้น
 "ณ วันที่ 4 เมษายน 2566"
เนินความโน้มถ่วง

เนินความโน้มถ่วง  หรือ เนินแม่เหล็ก (magnetic hill) หรือ เนินพิศวง (mystery hill) เป็นพื้นที่ที่สภาพแวดล้อมก่อให้เกิดภาพลวงตา ส่งผลให้ตีนเนินดูเหมือนมีความชันเสมือนเป็นยอดเนิน ดังนั้นเมื่อจอดรถโดยไม่เข้าเกียร์จะทำให้รถไหลขึ้นเนินเหมือนต้านความโน้มถ่วง มีเนินความโน้มถ่วงที่เป็นที่รู้จักหลายร้อยแห่งทั่วโลก
ความชันของเนินความโน้มถ่วงนั้นเป็นภาพลวงตา แม้จะมีการอ้างบ่อยครั้งว่าเนินเหล่านี้เกิดจากพลังแม่เหล็กหรืออำนาจเหนือธรรมชาติ แต่ปัจจัยที่สำคัญที่สุดที่ก่อให้เกิดภาพลวงตาคือเส้นขอบฟ้าถูกบดบังเกือบหรือทั้งหมด นอกจากนี้วัตถุที่ผู้สังเกตใช้ตัดสินความตั้งฉากกับพื้นอย่างต้นไม้อาจเอน ส่งผลให้การรับรู้ความชันผิดพลาด
ภาพลวงตาของเนินความโน้มถ่วงคล้ายกับห้องเอมส์ที่เมื่อมองจากด้านหน้าจะเห็นเป็นสี่เหลี่ยมมุมฉาก แต่ในความเป็นจริงห้องมีลักษณะเป็นสี่เหลี่ยมคางหมูที่บิดเบี้ยว ส่งผลให้ผู้สังเกตเห็นวัตถุมีขนาดเปลี่ยนไปมาเมื่อย้ายจากมุมหนึ่งมายังอีกมุมหนึ่งของห้อง
ปรากฏการณ์ตรงข้ามกับเนินความโน้มถ่วงคือ false flat ซึ่งเป็นทางขึ้นเนินที่เหมือนทางเรียบในการแข่งขันจักรยาน
วัดทรงเสวย

วัดทรงเสวย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองน้อย อำเภอวัดสิงห์ จังหวัดชัยนาท มีที่ดินตั้งวัดเนื้อที่ 21 ไร่ 2 งาน 50 ตารางวา
วัดทรงเสวยตั้งวัดเมื่อ พ.ศ. 2430 เดิมมีนามว่า วัดบ้านหนองแค ตามชื่อบ้าน ต่อมาประมาณ พ.ศ. 2451 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินตรวจสอบลำน้ำเก่าโดยทางรถไฟถึงจังหวัดนครสวรรค์ แล้วเสด็จประทับเรือครุฑเหินเห็จ เพื่อตรวจลำแม่น้ำมะขามเฒ่า (แม่น้ำท่าจีน) และทรงเสวยพระกระยาหารที่บริเวณวัดทรงเสวย ซึ่งชาวบ้านได้ร่วมใจจัดเตรียมพระกระยาหารเพื่อนำไปถวาย พระองค์จึงโปรดให้เรียกวัดแห่งนี้ว่า "วัดเสวย" แต่ชาวบ้านได้เติมคำว่า "ทรง" เข้าไปด้วย ต่อมาวัดได้รับการบูรณะเพื่อถวายเป็นพระราชกุศลแด่พระเจ้าบรมวงศ์เธอ พระองค์เจ้าอุรุพงษ์รัชสมโภช หลังสิ้นพระชนม์ด้วยวัย 17 พรรษา พระองค์ได้ ถวายของที่ระลึกแด่พระอธิการคล้อย ซึ่งเป็นของที่ระลึกงานพระศพ ได้แก่ บาตร ฝาบาตรมีตราสีทองรูปวงรี มีข้อความว่า ร.ศ. 128 งานพระศพพระเจ้าอุรุพงศ์รัชสมโภช ปิ่นโตขนาดใหญ่ที่ฝาปิ่นโตมีข้อความ เช่นเดียวกับฝาบาตร พระขรรค์ ตาลปัตรใบลาน ตะเกียงลาน เรือสำปั้น ป้านน้ำชา 1 ชุด ของเหล่านี้ในปัจจุบันได้เก็บไว้ที่พิพิธภัณฑ์วัดทรงเสวย 
วัดทรงเสวยได้รับพระราชทานวิสุงคามสีมาวันที่ 7 กันยายน พ.ศ. 2470 เขตวิสุงคามสีมากว้าง 72 เมตร ยาว 90 เมตรทางวัดได้เปิดสอนพระปริยัติธรรม พ.ศ. 2490 มีโรงเรียนประถมศึกษาของทางราชการตั้งอยู่ที่วัดนี้ด้วย
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2480 มีกำแพงแก้วล้อมรอบ ศาลาการเปรียญกว้าง 18 เมตร ยาว 33 เมตร สร้างเมื่อ พ.ศ. 2486 เป็นอาคารไม้ หอสวดมนต์กว้าง 9 เมตร ยาว 12 เมตร สร้างเมื่อ พ.ศ. 2498 เป็นอาคารไม้ กุฏิสงฆ์ จำนวน 6 หลัง เป็นอาคารไม้ หอระฆัง และฌาปนสถาน สำหรับปูชนียวัตถุมีพระประธานในอุโบสถ พระพุทธรูปปางมารวิชัยทรงจีวรลายดอกพิกุลขนาดพระเพลากว้าง 1 ศอก รอยพระพุทธบาทจำลองอยู่ในมณฑป และรูปหล่อของหลวงพ่อย้อย และหลวงปู่คล้อย
วัดปฐมเทศนาอรัญวาสี

วัดปฐมเทศนาอรัญวาสี เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเขาท่าพระ อำเภอเมืองชัยนาท จังหวัดชัยนาท
วัดปฐมเทศนาอรัญวาสี หรือ วัดเขาพลอง สร้างวัดขึ้นภายใต้การนำของโดยหลวงพ่อขึ้น ส่วนฝ่ายฆราวาส คือ ร้อยโทชื้น ธรรมชัย และนายทองดี เตชะสุวรรณ ได้ร่วมกันประสานกรมการศาสนา จนได้รับอนุญาตให้สร้างวัดขึ้นที่บ้านเขาพลองในวันที่ 27 กันยายน พ.ศ. 2516 ตั้งเป็นวัดเมื่อวันที่ 29 มีนาคม พ.ศ. 2519 ได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 มีชื่อเป็นทางการว่า "วัดปฐมเทศนาอรัญวาสี" แต่ชาวบ้านเรียกติดปากว่า "วัดเขาพลอง" ได้รับพระราชทานวิสุงคามสีมาครั้งหลังเมื่อวันที่ 30 มีนาคม พ.ศ. 2558
วัดตั้งอยู่บริเวณไหล่เขาเป็นที่ตั้งของสำนักปฏิบัติธรรมและเป็นที่ประดิษฐาน "พระพุทธอริยธัมโม" พระพุทธรูปปางมารวิชัยขนาดใหญ่ศิลปะสุโขทัย สูง 8 วา 3 ศอก 1 นิ้ว รวมฐานสูง 9 วา 3 ศอก 6 นิ้ว หน้าตักกว้าง 6 วา 1 ศอก ประดิษฐานผินพระพักตร์ไปทางถนน ภายในอุโบสถบนยอดเขามีรูปปั้นเกจิอาจารย์ชื่อดัง 3 รูป คือ หลวงพ่อขึ้น หลวงพ่อกบ และหลวงพ่อโอภาสี
วัดท่าลาดเหนือ

วัดท่าลาดเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา
วัดท่าลาดเหนือสร้างโดยพระยาเขมรที่อพยพมาจากพระตะบองได้เป็นผู้สร้างไว้ ตั้งแต่ประมาณ พ.ศ. 2395 เมื่อสร้างวัดเสร็จได้ประมาณปีเศษมีพระธุดงค์ผ่านมาด้วยกัน 3 รูป ชาวบ้านเห็นวัตรปฏิบัติแล้วก็เกิดความเลื่อมใสศรัทธา จึงได้นิมนต์ให้อยู่จำพรรษาที่วัดท่าลาด ต่อมาอีกระยะหนึ่งพระอีก 2 รูป จึงได้ออกธุดงค์ต่อ พระที่อยู่จำพรรษาและเป็นเจ้าอาวาสของวัดนี้ก็คือหลวงปู่จีน อย่างไรก็ตามข้อมูลสำนักงานพระพุทธศาสนาแห่งชาติระบุว่า วัดตั้งเมื่อ พ.ศ. 2312 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2521
โบราณวัตถุที่สำคัญ ได้แก่ เสมาหินทรายแดง จำนวน 8 ใบ เจดีย์ย่อมุมไม้สิบสองที่ยังมีสภาพสมบูรณ์ เป็นเจดีย์ศิลปะอยุธยาตอนปลายถึงรัตนโกสินทร์ บริเวณหลังหอกลองพบเศษภาชนะดินเผาหลายประเภทกระจายอยู่ มีทั้งที่เป็นเนื้อดินธรรมดา และที่เป็นเครื่องสังคโลก เศษถ้วยจีนสมัยราชวงศ์หมิงตอนปลาย ห่างออกไปทางทิศใต้ประมาณ 200 เมตร ฝั่งตรงข้ามกับวัดท่าลาดเหนือ มีเนินดินที่มีเจดีย์อยู่บนเนิน สันนิษฐานว่าบริเวณนี้น่าจะเป็นแหล่งชุมชนที่มีมาตั้งแต่สมัยอยุธยาถึงรัตนโกสินทร์ 
วัดมีพระปิดตาที่สร้างโดยหลวงปู่จีน ถือเป็น ต้นกำเนิดพระปิดตาของเมืองแปดริ้ว และยังเป็นหนึ่งในเบญจภาคีพระปิดตาเนื้อผงคลุกรักของเมืองไทย ท่านสร้างพระปิดตาขึ้นเมื่อประมาณ พ.ศ. 2430 ด้านพุทธคุณของพระปิดตาของท่านครบเครื่อง ทั้งเมตตามหานิยม โชคลาภ และแคล้วคลาด
เค239 ช็อนมู

เค239 ช็อนมู  หรือที่เรียกว่า เค-เอ็มแอลอาร์เอส (ระบบจรวดยิงหลายลำกล้องของเกาหลี)  เป็นระบบจรวดหลายลำกล้องของประเทศเกาหลีใต้
การออกแบบและพัฒนา.
เค239 เป็นเครื่องยิงจรวดหลายลำกล้อง (MRL) อัตตาจรที่สามารถยิงจรวดทั้งแบบนำวิถีและไม่นำวิถีได้หลายแบบ เครื่องยิงดังกล่าวมีฐานปล่อยจรวดสองพอดที่บรรจุจรวดได้สามประเภท ได้แก่ จรวดไม่นำวิถีขนาด 130 มม. จำนวน 20 ลูก ซึ่งก่อนหน้านี้ใช้กับเค136 คูรยง ด้วยระยะ 36 กม. (22 ไมล์) (รวมทั้งหมด 40 ลูก), จรวดไม่นำวิถี 227 มม. หกลูก ซึ่งก่อนหน้านี้ใช้กับยานพาหนะเอ็ม270 เอ็มแอลอาร์เอส ที่ปฏิบัติการโดยกองทัพบกเกาหลีใต้ โดยมีพิสัยทำการ 45 กม. (28 ไมล์) (ทั้งหมด 12 ลูก) และจรวดนำวิถีขนาด 239 มม. จำนวนหกลูกที่ออกแบบมาสำหรับระบบในระยะ 80 กม. (50 ไมล์) (บางแหล่งอ้างว่า 160 กม. (99 ไมล์) ทั้งหมด 12 ลูก) จรวดขนาด 239 มม. มีความยาว 3.96 ม. (13.0 ฟุต) และระบบนำทางจีพีเอส/ไอเอ็นเอส พร้อมโหมดปฏิบัติการสองโหมด โดยระเบิดปะทะเพื่อใช้ปะทะกับกำลังพล และชะลอการระเบิดเพื่อทำลายบังเกอร์ ซึ่งเป็นข้อกำหนดของกองทัพสาธารณรัฐเกาหลีสำหรับจรวดนำวิถีจะต้องมีหัวรบเจาะทะลวงเพื่อใช้เป็นวิธีแก้ปัญหา "บังเกอร์บัสเตอร์" กับบังเกอร์จำนวนมากตามแนวเขตปลอดทหารเกาหลี โดยสามารถบรรจุจรวดได้สองประเภทพร้อมกัน และสามารถบรรจุที่ใส่แบบแยกส่วนได้อย่างรวดเร็ว ส่วนยานพาหนะที่ใช้ยิงนั้นใช้โครงรถบรรทุกบริษัทฮันฮวาขับเคลื่อน 8 ล้อ ที่มีห้องโดยสารหุ้มเกราะที่ปกป้องลูกเรือ 3 นาย จากการยิงอาวุธขนาดเล็กและสะเก็ดกระสุนปืนใหญ่ ตลอดจนการป้องกันนิวเคลียร์, ชีวะ และเคมี เครื่องยิงช็อนมูแต่ละระบบจะจับคู่กับยานสนับสนุนอมภัณฑ์ (ASV) โดยใช้โครงรถบรรทุกเดียวกันซึ่งมีพอดบรรจุสี่พอด ทั้งนี้ กองปืนใหญ่ช็อนมูหนึ่งกองประกอบด้วยยานพาหนะ 18 ระบบ และใช้เค200เอ1 เป็นยานเกราะบัญชาการ
การพัฒนาเค239 ได้เริ่มขึ้นใน ค.ศ. 2009 และแล้วเสร็จในปลาย ค.ศ. 2013 สำนักงานกลาโหมเพื่อเทคโนโลยีและคุณภาพของประเทศเกาหลีใต้ได้ใช้เงิน 131.4 พันล้านวอน (112.4 ล้านดอลลาร์) ในโครงการดังกล่าวเพื่อสร้างทดแทนสำหรับเค136 และดำเนินการผลิตครั้งแรกในเดือนสิงหาคม ค.ศ. 2014 ครั้นในเดือนตุลาคม ค.ศ. 2014 รัฐบาลเกาหลีใต้ประกาศจัดซื้อเค-เอ็มแอลอาร์เอส จำนวน 58 ระบบ กระทั่งเดือนสิงหาคม ค.ศ. 2015 กองทัพบกสาธารณรัฐเกาหลีได้เริ่มนำช็อนมูเข้าปฏิบัติหน้าที่
วัดเชิงแสใต้

<ns>0</ns>
 <revision>
 <parentid>10598990</parentid>
 <timestamp>2025-07-23T12:56:36Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12438618</origin>
 <model>wikitext</model>
 <format>text/x-wiki</format>
วัดเชิงแสใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงแส อำเภอกระแสสินธุ์ จังหวัดสงขลา
วัดเชิงแสใต้เป็นวัดโบราณ ที่ปรากฏหลักฐานในแผนที่เมืองนครศรีธรรมราช จ.ศ. 977 (พ.ศ. 2158) หรือ แผนที่กัลปนาในคาบสมุทรสทิงพระซึ่งระบุชื่อ วัดเชิงแสหัวนอน สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2315
อุโบสถหลังปัจจุบันสร้างขึ้นในสมัยพระครูเมฆ ติสฺสโร (ก่อน พ.ศ. 2491) โดยมอบหมายให้นายหลง บ้านโตนดด้วน เป็นแม่งานก่อสร้าง ตำแหน่งที่ตั้งอุโบสถตั้งอยู่ทางทิศเหนือของอุโบสถเก่า แต่เนื่องจากพื้นที่ซึ่งจะสร้างอุโบสถใหม่นั้นเป็นบริเวณริมชายคลอง จำเป็นต้องถมดินให้สูงขึ้น จึงได้ดำเนินการขุดสระขึ้นที่ด้านตะวันออกของอุโบสถเดิม เพื่อนำดินมาถมที่ซึ่งจะก่อสร้างอุโบสถหลังใหม่ ไม้สำหรับการสร้างอุโบสถ ได้ขออนุญาตทางการตัดไม้ที่พัทลุง โดยนำมาใช้เฉพาะเครื่องบนกับประตูหน้าต่าง ส่วนเรื่องแรงงานขุนอารักษ์เชิงแสกำนันตำบลเชิงแส ได้อาสารวบรวมกำลังคนช่วยลงแรงในการก่อสร้าง แต่การก่อสร้างยังไม่ทันแล้วเสร็จพระครูเมฆ ติสฺสโร ถึงแก่มรณภาพใน พ.ศ. 2491 ด้วยไข้มาลาเรีย จากการเดินทางไปตัดไม้เพิ่มเติม
อุโบสถหลังปัจจุบัน เป็นอาคารก่ออิฐถือปูน หันหน้าไปทางทิศตะวันตก มีประตูทางเข้าทิศตะวันตกด้านเดียว อีกด้านหนึ่งเป็นหน้าต่าง ผนังด้านทิศเหนือและทิศใต้ มีช่องหน้าต่างด้านละ 3 ช่อง ภายในประดิษฐานพระพุทธรูปบนฐานชุกชี เครื่องบนของอุโบสถเป็นเครื่องไม้ หลังคามุงกระเบื้องดินเผาปลายแหลม ประดับช่อฟ้า ใบระกา และหางหงส์ปูนปั้น หน้าบันด้านทิศตะวันตก เป็นปูนปั้นภาพพระอินทร์ทรงช้างเอราวัณ พระอินทร์ทรงพระขรรค์ในพระหัตถ์ซ้าย และทรงจักรในพระหัตถ์ขวา ประทับนั่งบนแท่น เหนือช้างเอราวัณทรงเครื่องยืนแท่น ด้านข้างเป็นชุดลายกระหนกเปลว มีกินรีและเทพบุตรร่ายรำอยู่ทางด้านซ้าย และมีกินนรและเทพธิดาร่ายรำอยู่ทางด้านขวา หน้าบันด้านทิศตะวันออก เป็นปูนปั้นภาพพระนารายณ์ทรงครุฑยุดนาค ภายใต้ฉัตรสามชั้น พระนารายณ์ทรงคทาในพระหัตถ์ซ้ายหน้า ทรงสังข์ในพระหัตถ์ซ้ายหลัง ทรงลูกศรในพระหัตถ์ขวาหน้า และทรงจักรในพระหัตถ์ขวาหลัง ประทับอยู่บนต้นแขนพญาครุฑ ซึ่งกำลังกางปีก มือของพญาครุฑทั้งสองมือกำหางนาค เท้าทั้งสองจับคอนาค บริเวณด้านซ้ายปรากฏรูปสตรี (คนธรรพ์) นั่งประนมมือบนดอกบัว บริเวณด้านขวาปรากฏรูปบุรุษ (คนธรรพ์) นั่งประนมมือ
วัดอินทอารี

วัดอินทอารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวหลวง อำเภอลาดบัวหลวง จังหวัดพระนครศรีอยุธยา เจ้าอาวาสรูปปัจจุบันคือ พระครูวิบูลธรรมนิวิฐ
วัดอินทอารี เดิมเรียกว่า วัดเมฆขลา (บ้างสะกดว่า วัดเมขลา) ชาวนิยมเรียก วัดเมฆ สร้างขึ้นเป็นวัดตั้งแต่วันที่ 8 มีนาคม พ.ศ. 2466 โดยมีนายอินทร์ อารีราษฎร์ เป็นผู้ดำเนินการสร้างวัด จึงใช้ชื่อวัดว่า "วัดอินทอารี" ตามนามและสกุลของผู้สร้างวัด ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2487 มีการบูรณะใหม่ ศาลาการเปรียญ กว้าง 20 เมตร ยาว 30 เมตร สร้างเมื่อ พ.ศ. 2512 กุฏิสงฆ์ จำนวน 6 หลัง ปูชนียวัตถุที่สำคัญ ได้แก่ พระประธานในอุโบสถ
วัดมีชื่อเสียงด้านเครื่องรางของขลัง เช่น เหรียญหลวงพ่อสุ่น วัดอินทอารี (วัดเมฆ) และพญาเล็บครุฑ พระอาจารย์พิพัฒน์ ยติณธไร เจ้าอาวาสวัดอินทอารี (วัดเมฆขลา) เชื่อว่าสามารถป้องกันคุณไสย์ แก้อาถรรพ์มนต์ดำ มีอำนาจวาสนา รับราชการดี คนส่วนใหญ่เรียกว่า "กระจับเงินกระจับทอง"
วัดอุณาโลม

วัดอุณาโลม  เป็นวัดที่กรุงพนมเปญ ประเทศกัมพูชา อยู่ใกล้กับพระบรมราชวังจตุมุขสิริมงคล เป็นศูนย์กลางคณะสงฆ์มหานิกายของกัมพูชาเนื่องจากเป็นวัดที่ประทับสมเด็จพระสังฆราชมหานิกาย
แต่เดิมวัดอุณาโลมน่าจะเคยเป็นศาสนสถานโบราณ เนื่องจากภายในมีพระมหาเจดีย์อุณาโลมซึ่งสร้างครอบปราสาทหินสมัยพระนคร ปรากฏหลักฐานว่าสร้างในสมัยพระบรมราชา (เจ้าพระยาญาติ) เหตุที่เรียกว่า "วัดอุณาโลม" เพราะเรียกตามชื่อเจดีย์ใหญ่กลางเจดีย์ทั้งห้า ที่อยู่ทางตะวันตกของวัด ความเก่าแก่ของวัดอุณาโลมมีความเก่าแก่กว่ากรุงพนมเปญเสียอีก
มีการบูรณปฏิสังขรณ์ในสมัยสมเด็จพระสังฆราช (เที่ยง) เมื่อครั้งที่สมเด็จพระเจ้าบรมวงศ์เธอ กรมพระยาดำรงราชานุภาพ เสด็จไปกรุงพนมเปญ ได้ทรงกล่าวถึงวัดอุณาโลมว่า <templatestyles src="แม่แบบ:คำพูด/style.css" />...ไปดูวัดอุณาโลมอันเป็นวัดสังฆราชฝ่ายมหานิกาย อยู่ข้างด้านเหนือพระราชวัง บรรดาวัดในเมืองพนมเพ็ญ ไม่ว่าวัดหลวงวัดราษฎร์ ถึงเป็นวัดมีมาแต่โบราณบ้าง เช่น วัดอุณาโลมนี้เป็นต้น ก็มักมาสร้างใหม่ในชั้นสมเด็จพระนโรดม มาตั้งเมืองพนมเพ็ญเป็นราชธานี ต่อมาได้รื้อพระอุโบสถหลังเก่าแล้วสร้างขึ้นใหม่ เริ่มสร้างหลังใหม่ทดแทนเมื่อ พ.ศ. 2500 แล้วเสร็จในปี พ.ศ. 2503 แล้วได้มีการทำบุญฉลองเป็นเวลา 4 วัน 3 คืน เมื่อวันที่ 1–4 มิถุนายน พ.ศ. 2506 พระอุโบสถใหม่สูง 3 ชั้น
ในสมัยเขมรแดง วัดอุณาโลมได้รับความเสียหายหนักจากการทำลายล้าง แต่หลังจากนั้นวัดอุณาโลมก็ได้รับการฟื้นฟูบูรณะอย่างรวดเร็ว และกลายเป็นหนึ่งในสถานที่ท่องเที่ยวสำคัญของกรุงพนมเปญในปัจจุบัน
โจอี สเตฟาโน

โจอี สเตฟาโน  หรือชื่อเกิด นิโคลัส แอนโทนี ไอโคนา จูเนียร์ (1 มกราคม ค.ศ. 1968 — 21 พฤศจิกายน ค.ศ. 1994) เป็นนักแสดง และนายแบบภาพยนตร์ลามกเกย์ชาวอเมริกัน
ประวัติ.
สเตฟาโนเกิดและเติบโตที่เมืองเชสเตอร์, รัฐเพนซิลเวเนีย ประเทศสหรัฐอเมริกา กระทั่งคุณพ่อของเขาได้เสียชีวิตลงตอนเขาอายุ 15 ปี ทำให้เขาได้เริ่มใช้ยาเสพติดและถูกส่งเข้าบำบัดการรักษาถึง 6 เดือน หลังจากเขาได้รับการบำบัดนั้นเขาได้ตัดสินใจไปเป็นนายแบบ จนกระทั่งในปี ค.ศ. 1989 เขาได้มีโอกาสไปเจอกับ Tony Davis คนที่พาเขาเข้าสู่วงการภาพยนตร์ลามกเกย์ 
โดยเขาได้เริ่มทำงานในวงการภาพยนตร์ลามกเกย์ให้กับ Chi Chi Larue ในระหว่างที่เขาไปเที่ยวที่ลอสแอนเจลิส และจากภาพลักษณ์ในภาพยนตร์ของเขาที่ดูเป็นฝ่ายรับที่มีลักษณะที่ยั่วยวนทำให้เขาเริ่มมีชื่อเสียง จนภาพลักษณ์ของเขาไปสะดุดตาเข้ากับมาดอนนา ศิลปินชาวสหรัฐโดยเธอได้ยื่นขอเสนอและให้เขามาถ่ายแบบในหนังสือรูปภาพของเธอที่มีชื่อว่า “Sex” ในปี ค.ศ.1992 จากทั้งหมดทำให้เขามีชื่อเสียงในวงการภาพยนตร์ลามกเกย์เป็นอย่างมาก แต่ทั้งนี้ครอบครัวของเขากลับไม่ได้รับรู้กับอาชีพที่เขากำลังทำอยู่ โดยจากคำบอกเล่าของพี่สาวของเขาได้รับรู้เพียงว่าเขาได้ไปประกอบอาชีพเป็นนายแบบเท่านั้น ซึ่งเธอก็ได้มาทราบทีหลังว่าเขาเป็นนักแสดงภาพยนตร์ลามกเกย์ 
ตลอดช่วงเวลาชีวิตของสเตฟาโนนั้นได้มีข่าวลือในเรื่องของความสัมพันธ์ว่าเขากำลังคบหาดูใจกับนักแสดงในวงการภาพยนตร์ลามกเกย์ด้วยกัน โดยในปีค.ศ. 1990 เขาได้มีโอกาสให้สัมภาษณ์กับ Jesse Cagle และ Rick X เกี่ยวกับการคบหาดูใจกับคนในอุตสาหกรรมเดียวกันร่วมกับ David Geffen คนที่พยายามจะช่วยเขาในการเลิกใช้ยาเสพติด นอกจากนี้เขายังมีข่าวลือว่าเขามีได้รับเชื้อเอชไอวี ซึ่งข่าวลือดังกล่าวนี้เขาไม่เคยออกมายอมรับหรือมีผลทางการแพทย์ชิ้นใดออกมายืนยัน 
ในช่วงชีวิตการทำงานของสเตฟาโน เขาได้มีโอกาสไปเป็นนักเต้นที่ Gaiety Theatre ซึ่งเป็นโรงละครการแสดงเปลืองผ้าผู้ชายในนครนิวยอร์ก ในช่วงทศวรรษ 1980 และต้นทศวรรษ 1990 โดยเขาถือเป็นนักเต้นที่มีชื่อเสียงมากที่สุดอีกหนึ่งคนในโรงละครแห่งนี้ และตลอดระยะเวลาในวงการภาพยนตร์ลามกเกย์ของเขาทั้ง 5 ปีเขาได้เล่นภาพยนตร์ลามกเกย์ 58 เรื่อง และได้เล่นมิวสิกวิดีโอของมาดอนนา 2 เพลง
การเสียชีวิต.
ตลอดเส้นทางอาชีพของเขา เขามักจะมีปัญหาเกี่ยวกับการใช้สารเสพติดและได้เข้ารับการบำบัด ซึ่งมีช่วงหนึ่งที่เขาสามารถลาขาดจากสารเสพติดได้ถึง 4 เดือน แต่ในวันที่ 4 พฤศจิกายน ค.ศ.1994 ก็ได้มีคนพบร่างของเขาที่โรงแรมแห่งหนึ่งในฮอลลีวูด จากผลการชันสูตรพบว่าเขาเสียชีวิตจากการใช้สารเสพติดเกินขนาดมากกว่าหนึ่งตัว โดยเขาได้เสียชีวิตขณะอายุเพียง 26 ปี
ร่างของเขาถูกฝังไว้ใกล้กับคุณพ่อของเขาที่สุสาน the Immaculate Heart of Mary Cemetery ที่เมืองลินวูด, รัฐเพนซิลเวเนีย
ในทางบันเทิงคดี.
ในปีค.ศ.1996 หนังสืออัตชีวประวัติของเขาที่มีชื่อว่า Wonder Bread and Ecstasy: The Life and Death of Joey Stefano ได้ถูกออกมาโดยหนังสือเล่มนี้เขียนโดย Charles Isherwood 
เรื่องราวของได้ถูกนำมาใช้ในการแสดงพูดคนเดียวของ Barry Lowe โดยใช้ชื่อตอนว่า Homme Fatale: The Fast Life and Slow Death of Joey Stefano 
ในปี ค.ศ.2010 Chad Darnell ได้ทำภาพยนตร์โดยอิงมาจากอัตชีวประวัติของเขา ซึ่งภาพยนตร์ได้ใช้ชื่อว่า X-Rated 
และในปี ค.ศ.2015 David Bret ก็ได้ทำการเขียนหนังสืออัตชีวประวัติของเขาเล่มที่สองที่มีชื่อว่า Joey Stefano: The Life, Loves & Legacy of the Prince of Passion
แผ่นดินไหวในจังหวัดชิบะ ค.ศ. 2021

แผ่นดินไหวในจังหวัดชิบะ ค.ศ. 2021 เป็นแผ่นดินไหวเกิดขึ้นวันที่ 7 ตุลาคม ค.ศ. 2021 เวลา 22:41 น. เกิดขึ้นทางตะวันตกเฉียงเหนือของจังหวัดจังหวัดชิบะ มีขนาด 5.9 และลึก 75 กม. ตามสำนักงานอุตุนิยมวิทยาญี่ปุ่น มีความรุนแรงระดับสูงสุดระดับ 5+ และมีความรุนแรงประมาณ 5- ในพื้นที่ส่วนใหญ่ในภูมิภาคคันโตและทางตอนใต้ และพบความรุนแรงของแผ่นดินไหวสูงสุด 5+ ในเขตอาดาจิในเมืองโตเกียว เมืองมิยาชิโระ เมืองคาวากุจิ จังหวัดไซตามะและเขตมินามิไซตามะ แผ่นดินไหวครั้งนี้รุนแรงที่สุดในรอบ 10 ปีที่กระทบกรุงโตเกียวนับตั้งแต่แผ่นดินไหวและคลื่นสึนามิในโทโฮกุ พ.ศ. 2554 
แผ่นดินไหวมีผลกระทบสำคัญในการขนส่งโดยเฉพาะอย่างยิ่งในพื้นที่มหานครโตเกียว ทำให้เกิดความสับสนเนื่องจากมีผู้ได้รับบาดเจ็บจำนวนมากและผู้คนมีปัญหาในการกลับบ้าน เนื่องจากรถไฟฟ้าไม่ทำงาน ดังนั้นปัญหาภัยพิบัติจากแผ่นดินไหวในเขตเมืองจึงมีความสำคัญ
การเกิดแผ่นดินไหว.
ตามสำนักงานอุตุนิยมวิทยาญี่ปุ่น แผ่นดินไหวครั้งนี้เกิดจาก รอยเลื่อนย้อนกลับ ที่มีความดันแกนในทิศทางตะวันออก แผ่นดินไหวเกิดจากแผ่นแปซิฟิกและแผ่นฟิลิปปินส์ทำให้เกิดแผ่นดินไหวระหว่างแผ่นขึ้น สำนักงานอุตุนิยมวิทยาญี่ปุ่นยังคาดการณ์ว่า "การเกิดแผ่นดินไหวที่เกิดขึ้นเมื่อแผ่นทะเลฟิลิปปินส์และแผ่นเปลือกโลกแปซิฟิกขยับ" จังหวัดชิบะยังเคยเกิดแผ่นดินไหว ในปี2005 ขนาด6.0 (73กม. ศูนย์กลางของความลึก) เนื่องจากแผ่นดินไหวครั้งนั้นพบความรุนแรงแผ่นดินไหว 5+ ในโตเกียว ซึ่งมีลักษณะคล้ายคลึงกับแผ่นดินไหวครั้งนี้ ทั้งขนาดของแผ่นดินไหวและศูนย์กลาง ซึ่งสำนักงานอุตุนิยมวิทยาญี่ปุ่นประกาศเตือนแผ่นดินไหวล่วงหน้า เมื่อเวลา 22:41:38.5 วินาที หลังจากตรวจพบคลื่นไหวสะเทือนในพื้นที่ 
การตอบสนองของรัฐบาล.
รัฐบาลได้จัดตั้งสำนักงานมาตรการรับมือภาวะวิกฤติที่สำนักนายกรัฐมนตรีขึ้น
เจเดน มาร์เทลล์

เจเดน มาร์เทลล์ (สกุลเดิม: ลีเบอร์เฮอร์; เกิด 4 มกราคม 2003) เป็นนักแสดงชาวอเมริกัน ผู้รับบทบิลล์ เดนโบรห์ ในภาพยนตร์ที่ดัดแปลงมาจากนิยายของสตีเวน คิง เรื่อง "อิท โผล่จากนรก" (2017) และได้แสดงบทบาทซ้ำของเรื่องนี้ใน "อิท โผล่จากนรก 2" (2019) นอกจากนี้ เขายังปรากฏตัวในภาพยนตร์แนวลึกลับเรื่อง "ฆาตกรรมหรรษา ใครฆ่าคุณปู่" (2019) และแสดงในละครสั้นเรื่อง "ดีเฟนดิง เจคอบ" (2020)
ชีวิตช่วงต้น.
มาร์เทลล์เกิดในวันที่ 4 มกราคม ค.ศ. 2003 ที่ฟิลาเดลเฟีย รัฐเพนซิลเวเนีย โดยเป็นบุตรของเวส ลีเบอร์เฮอร์ หัวหน้าแผนกครัวฐานลอสแอนเจลิส กับแอนเจลา เทเรซา มาร์เทลล์ Chisun Martell ยายของเขา เป็นชาวเกาหลี เขาอาศัยอยู่ที่เซาท์ฟิลาเดลเฟียจนกระทั่งย้ายไปลอสแอนเจลิสตอนอายุแปดขวบ
ซาคุกัน

ซาคุกัน (; โรมาจิ: "Sakugan" เป็นซีรีส์อนิเมะโทรทัศน์ผลิตโดยสตูดิโอ Satelight กำกับและเขียนบทโดยจุนอิจิ วาดะ ออกแบบตัวละครโดยยูจิ อิวาฮาระ และรับผิดชอบดนตรีประกอบโดยทัตสึยะ คาโต ออกอากาศตั้งแต่เดือนตุลาคมถึงธันวาคม พ.ศ. 2564 
ซีรีส์อนิเมะดัดแปลงจากนิยายชื่อเรื่องว่า "Sakugan Labyrinth Marker" เขียนโดยเนโกทาโร อินูอิ ซึ่งส่งเข้าประกวดใน Project Anima โครงการจากความร่วมมือของ DeNA, Sotsu และ Bunka Housou ในปี พ.ศ. 2561 ซึ่งเปิดรับเนื้อเรื่องที่ส่งมาจากสาธารณชน "Sakugan Labyrinth Marker" ได้รับรางวัลชนะเลิศในสาขา "นิยายวิทยาศาสตร์/หุ่นยนต์"
ให้เสียงโดย: Kanon Amane
ให้เสียงโดย: Hiroki Tōchi
ให้เสียงโดย: Kana Hanazawa
ให้เสียงโดย: Toshiyuki Toyonaga
ให้เสียงโดย: Yoshimasa Hosoya
ให้เสียงโดย: Minami Tsuda
ให้เสียงโดย: Hikaru Midorikawa
ให้เสียงโดย: Tsuyoshi Koyama
ให้เสียงโดย: Misaki Watada
ให้เสียงโดย: Hiroshi Kamiya
ช็อง โฮ-ย็อน

ช็อง โฮ-ย็อน (เกาหลี: ; เกิด 23 มิถุนายน ค.ศ. 1994) เป็นนางแบบและนักแสดงชาวเกาหลีใต้ นิตยสาร "โว้ก" ได้กล่าวถึงเธอว่าเป็น "นักเดินแบบชั้นนำคนต่อไปของเกาหลี"
บ้านสบรวก

บ้านสบรวก คือหมู่บ้านหมู่ที่ 1 ของตำบลเวียง อำเภอเชียงแสน จังหวัดเชียงราย ตั้งอยู่บริเวณที่แม่น้ำรวกและแม่น้ำโขงไหลบรรจบกัน ซึ่งก่อให้เกิดชายแดนระหว่างประเทศไทย ประเทศพม่า และประเทศลาว ทำเลที่ตั้งนี้สร้างตลาดสำหรับนักท่องเที่ยวในฐานะ "หัวใจ" แห่งสามเหลี่ยมทองคำ
กองทุนเพื่อการลงทุนสาธารณะ

กองทุนเพื่อการลงทุนสาธารณะ  เป็นกองทุนความมั่งคั่งแห่งชาติของซาอุดีอาระเบีย เป็นหนึ่งในกองทุนความมั่งคั่งแห่งชาติที่ใหญ่ที่สุดในโลก ด้วยสินทรัพย์รวมโดยประมาณอย่างน้อย 6 แสนล้านดอลลาร์สหรัฐ กองทุนตั้งขึ้นใน ค.ศ. 1971 มีวัตถุประสงค์เพื่อการลงทุนกองทุนในนามของรัฐบาลซาอุดีอาระเบีย กองทุนนี้ควบคุมโดยมกุฏราชกุมารมุฮัมมัด บิน ซัลมาน ผู้ปกครองซาอุดีอาระเบีย "โดยพฤตินัย" ตั้งแต่ ค.ศ. 2015
มีการรายงานว่า กองทุนนี้เป็นหนึ่งในกองทุนความมั่งคั่งแห่งชาติที่โปร่งใสน้อยที่สุดในโลก ในปี 2016 วารสารวอลล์สตรีตเจอร์นัลระบุว่า ไม่พบการลงทุนใด ๆ ของกองทุนนี้ การดำเนินกิจกรรมขององค์กรทำให้เกิดการถกเถียงถึงความสัมพันธ์กับรัฐบาลซาอุดีอาระเบียและปัญหาด้านสิทธิมนุษยชน
ในปี 2021 พีไอเอฟซื้อกิจการนิวคาสเซิลยูไนเต็ด สโมสรในพรีเมียร์ลีก ซึ่งการซื้อกิจการครั้งนี้ จุดชนวนให้เกิดการประณามจากองค์กรสิทธิมนุษยชน รวมถึงสโมสรในพรีเมียร์ลีกอีก 19 สโมสรที่ประณามการเข้าซื้อกิจการนิวคาสเซิลของซาอุดิอาระเบีย โดยระบุว่าทำให้แบรนด์พรีเมียร์ลีกเสียหาย
เครือข่ายพื้นที่สงวนชีวมณฑลโลก

เครือข่ายพื้นที่สงวนชีวมณฑลโลก (WNBR) เป็นพื้นที่คุ้มครองที่กำหนดขึ้นในระดับสากล ซึ่งแต่ละรายการเรียกว่า พื้นที่สงวนชีวมณฑล ภายใต้โครงการมนุษย์และชีวมณฑล (Man and the Biosphere (MAB) Programme) ขององค์การยูเนสโก ที่ก่อตั้งมาตั้งแต่ พ.ศ. 2514 มีวัตถุประสงค์เพื่อแสดงและวางแนวทางการพัฒนาความสัมพันธ์ระหว่างมนุษย์กับธรรมชาติและสิ่งแวดล้อม บนพื้นฐานวิทยาศาสตร์โดย เช่น ส่งเสริมการพัฒนาที่ยั่งยืน
เครือข่าย.
ใน พ.ศ. 2564 องค์การยูเนสโกได้กำหนดพื้นที่สงวนชีวมณฑลโลกแล้วทั้งสิ้น 727 รายการ ใน 131 รัฐ ประกอบด้วย
เอ็นไอเค (วงดนตรี)

นิค (ย่อมาจาก Nippon and Korea หรือที่รู้จักในชื่อ New Inspire Kindle) เป็นวงบอยแบนด์สัญชาติญี่ปุ่น-เกาหลีใต้ ก่อตั้งขึ้นผ่านโครงการไอดอลระดับโลก G-EGG กลุ่มประกอบด้วยสมาชิกชาวญี่ปุ่นและเกาหลี 11 คน ได้แก่ กอนมิน ฮยอนซู ฟุมิยะ ริวตะ ยุนซล แทฮุน โกกอน เรียว ปาร์คฮา ไทจิ และฮินาตะ สมาชิกแต่ละคนเป็นอดีตสมาชิกวงบอยแบนด์ไอดอลและสมาชิกวงบอยแบนด์ปัจจุบัน รายชื่อสุดท้ายถูกเปิดเผยเมื่อวันที่ 29 สิงหาคม ค.ศ. 2020 พวกเขาเปิดตัวอย่างเป็นทางการในเกาหลีเมื่อวันที่ 27 กันยายน พ.ศ. 2564 ด้วยซิงเกิล “Santa Monica”
ดูซดูซอน

ดูซดูซอน  เป็นเมืองในอำเภอเมฮ์แรบอน เทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 เมืองนี้มีประชากร 3,557 คนใน 664 ครัวเรือน
รักร้ายกลายเลือด

รักร้ายกลายเลือด  เป็นละครชุดแนวอาชญากรรมของสหรัฐอเมริกาที่สร้างจากเหตุการณ์จริง ซึ่งได้เคยถูกบอกเล่าเรื่องราวผ่านทาง พอดแคสต์ ชื่อ "Dirty John" โดย คริสโตเฟอร์ กอฟฟาร์ด นักหนังสือพิมพ์จากลอสแอนเจลิสไทมส์ 
ละครชุดเรื่องนี้ออกอากาศครั้งแรกเมื่อวันที่ 25 พฤศจิกายน 2018 ทางสถานีโทรทัศน์บราโว และถูกนำออกเผยแพร่ภายนอกสหรัฐอเมริกาผ่านทางเน็ตฟลิกซ์ เมื่อวันที่ 14 กุมภาพันธ์ 2019 ในปัจจุบันละครชุดเรื่องนี้มี 2 ซีซัน โดยซีซันแรกชื่อว่า "จอห์น มีฮาน" และซีซันที่ 2 ชื่อว่า "เบ็ตตี้ บรอเดอริก" โดยในซีซันที่ 2 ได้ย้ายการออกอากาศจากสถานีโทรทัศน์บราโว มาออกอากาศที่สถานี ยูเอสเอเน็ตเวิร์กและออกอากาศซีซันที่ 2 เมื่อวันที่ 2 มิถุนายน 2020
หลังซีซันแรก "จอห์น มีฮาน" ถูกนำออกอากาศ ได้รับคำวิจารณ์เชิงบวกที่หลากหลายจากนักวิจารณ์ และทำให้ คอนนี บริตตัน ได้รับการเสนอชื่อเข้าชิงรางวัลลูกโลกทองคำ สาขานักแสดงนำหญิงยอดเยี่ยมทางละครโทรทัศน์ และ จูเลีย การ์เนอร์ ได้รับการเสนอชื่อเข้าชิงรางวัลสมาคมนักวิจารณ์ละครโทรทัศน์ สาขานักแสดงสมทบหญิงยอดเยี่ยม
เอ็มมา บันตัน

เอ็มมา ลี บันตัน (21 มกราคม ค.ศ.1976) เป็นนักร้อง, นักแต่งเพลง, พิธีกร และ นักแสดงชาวอังกฤษ
บันตันได้เข้าสู่วงการบันเทิงจากการเป็นหนึ่งในสมาชิกวงสไปซ์เกิลส์ ซึ่งเธอมีฉายาในวงว่า เบบี้ สไปซ์  โดยตัววงสามารถทำยอดขายได้มากกว่า 100 ล้าน เป็นเป็นหนึ่งวงเกิร์ลกรุปที่ประสบความสำเร็จมากที่สุดอีกหนึ่งวง
หลังจากที่สไปซ์เกิลส์ได้หยุดพักงานวง บันตันได้ออกสตูดิโออัลบั้มแรกของเธอที่มีชื่อว่า "A Girl Like Me" ในปีค.ศ. 2001 ซึ่งสามารถไต่ชาร์ตอัลบั้มแห่งสหราชอาณาจักรในสัปดาห์แรกในอันดับ 4 และได้การรับรองยอดขายในระดับทองโดย British Phonographic Industry จากยอดขายมากกว่า 100,000 แผ่น ภายในอัลบั้มมีเพลง"What Took You So Long?" ซึ่งเป็นเพลงของบันตันที่ขึ้นอันดับ 1 ในชาร์ตซิงเกิลแห่งสหราชอาณาจักร รวมถึงเพลง "What I Am" และ "Take My Breath Away" ที่ติด 5 อันดับในชาร์ต และเพลง "We're Not Gonna Sleep Tonight" ที่ติดอันดับ 20 ในชาร์ต บันตันได้ปล่อยสตูดิโออัลบั้มที่สองที่มีชื่อว่า "Free Me" ในปีค.ศ. 2004 โดยมีทั้งเพลง "Free Me", "Maybe", "I'll Be There" และ "Crickets Sing for Anamaria" ในอัลบั้ม ก่อนที่เธอจะปล่อยสตูดิโออัลบั้มที่สามที่มีชื่อว่า "Life in Mono" ในปีค.ศ. 2006 บันตันหลังจากรวมตัวกับสไปซ์เกิลส์ในปี ค.ศ. 2007 และได้ออกทัวร์คอนเสิร์ตร่วมกับวง และในปีค.ศ.2018 เธอก็ได้กลับมารวมตัวในนามสไปซ์เกิลส์พร้อมกับเพื่อนร่วมวงอีกครั้ง และในปี ค.ศ. 2019 เธอได้ปล่อยสตูดิโออัลบั้มชุดที่สี่ที่มีชื่อว่า"My Happy Place"
ในด้านการแสดงและการปรากฏตัวทางโทรทัศน์บันตันได้มีโอกาสแสดงในซีรีส์ "Absolutely Fabulous" ทางช่อง BBC One นอกจากนี้บันตันได้มีโอกาสเป็นหนึ่งผู้เข้าแข่งขันในรายการ Strictly Come Dancing ซีซัน 4 ซึ่งเป็นรายการแข่งเต้นทางช่อง BBC และเธอได้เป็นกรรมการตัดสินในรายการ "Dancing on Ice" ในปีค.ศ.2010 - 2011
ตั้งแต่ปีค.ศ. 2013 ถึง ค.ศ. 2018 เธอได้เป็นดีเจในรายการ "Heart Breakfast Show" โดยร่วมกับ Jamie Theakston และรายการวิทยุเดี่ยวของเธอในตอนเย็นทุกวันอาทิตย์ในอังกฤษ
วัดศาลาแดง (จังหวัดพระนครศรีอยุธยา)

วัดศาลาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะหัน อำเภอบางปะหัน จังหวัดพระนครศรีอยุธยา มีเนื้อที่ 27 ไร่ 1 งาน 46 ตารางวา
วัดศาลาแดง เดิมชื่อ วัดหางเสือ สร้างวัดเมื่อ พ.ศ. 2305 โดยคหบดีชาวจีนที่เป็นพ่อค้าล่องซุงคนหนึ่ง ชื่อ ก๋งชวดทอง แหวนทอง โดยสร้างห่างจากแม่น้ำออกไปใกล้กับคลองชลประทานปัจจุบัน ซึ่งเดิมเป็นทุ่งนา จนเมื่อเกิดเหตุการณ์เสียกรุงศรีอยุธยาครั้งที่ 2 วัดหางเสือได้กลายเป็นวัดร้างอยู่ระยะหนึ่ง ภายหลังได้รับการบูรณะ โดยสร้างอาคารเสนาสนะต่าง ๆ เลื่อนมาทางตะวันตกติดกับแม่น้ำลพบุรี ต่อมาในสมัยพระอธิการเฉื่อยเป็นเจ้าอาวาส สมเด็จพระวันรัต (เฮง เขมจารี) วัดมหาธาตุยุวราชรังสฤษฎิ์ราชวรมหาวิหาร ได้เปลี่ยนชื่อวัดมาเป็น "วัดหลังคาแดง" วัดได้รับพระราชทานวิสุงคามสีมาในครั้งหลังเมื่อวันที่ 18 กุมภาพันธ์ พ.ศ. 2495
ปูชนียวัตถุที่สำคัญ ได้แก่ "หลวงพ่อทอง" เป็นพระพุทธรูปพระประธานในอุโบสถ ภายในวัดยังมีต้นไม้ใหญ่เก่าแก่ อายุนับร้อยปีไว้จำนวนมาก เช่น ต้นตะเคียน ต้นยาง เป็นต้น
วัดศาลาแดงมีพระเกจิอาจรย์ คือ "หลวงพ่อรวย" หรือพระอธิการสำรวย อธิปุญโญอดีตเจ้าอาวาส ท่านได้สร้างพระเครื่อง สร้างเหรียญ มีสองรุ่น คือ เหรียญโลหะรูปเสมา พ.ศ. 2534 และเนื้อผง พ.ศ. 2536
เมล บี

เมลานี จานีน บราวน์ (MBE; 29 พฤษภาคม ค.ศ.1975) เป็นนักร้อง, นักแต่งเพลง, พิธีกร และ นักแสดงชาวอังกฤษ โดยเธอใช้ชื่อในวงการว่า เมลานี บี  หรือ เมล บี 
เธอได้เข้าสู่วงการจากการเป็นหนึ่งในสมาชิกวงสไปซ์เกิลส์ในช่วงทศวรรษที่ 1990 โดยเธอมีฉายาในวงและเป็นที่รู้จักในนาม สะแกรี สไปซ์  โดยสไปซ์เกิลส์เป็นวงที่มียอดขายมากกว่า 100 ล้านทั่วโลก และเป็นวงเกิลส์กรุปที่มียอดขายสูงสุดตลอดกาลอีกหนึ่งวง
ในช่วงที่สไปซ์เกิลส์ได้หยุดการทำงานวงนั้นเมล บีได้ออกสตูดิโออัลบั้มชุดที่หนึ่งว่า Hot ในปี ค.ศ.2000 โดยซิงเกิลกลักของอัลบั้ม"I Want You Back" สามารถขึ้นอันดับ 1 ใน ชาร์ตซิงเกิลแห่งสหราชอาณาจักร ได้สำเร็จ นอกจากนี้ซิงเกิลในอัลบั้มนี้อย่าง "Tell Me" และ "Feels So Good" ยังสามารถติดในอันดับ 5 ของชาร์ตได้สำเร็จ หลังจากนั้นเธอก็ได้ไปเซ็นสัญญากับค่าย Amber Café และได้ปล่อยสตูดิโออัลบั้มชุดที่สองออกมาโดยใช้ชื่อว่า "L.A. State of Mind" ในปีค.ศ. 2005 โดยมีซิงเกิลในอัลบั้มคือ "Today" และหลังจากนั้นในปีค.ศ. 2013 เมล บี ก็ได้ปล่อยซิงเกิล"For Once in My Life" หลังจากไม่ได้ปล่อยเพลงถึง 8 ปี โดยซิงเกิลนี้สามารถขึ้นอันดับ 2 ในชาร์ต Billboard Hot Dance Club Songsได้สำเร็จ
ตั้งแต่ปีค.ศ.2007 เมล บีได้ผันตัวเองไปเป็นดาราทางโทรทัศน์แทน โดยเธอได้เริ่มจากการเป็นหนึ่งในผู้เข้าแข่งขันในรายการ Dancing with the Stars ซีซัน 5 ซึ่งเธอได้อันดับที่ 2 จากการแข่งขันครั้งนั้น ระหว่างปีค.ศ. 2011 และ 2016 เธอได้มีโอกาสไปเป็นกรรมการรับเชิญและกรรมการหลักในรายการ The X Factor Australia และ The X Factor UK นอกจากนี้เธอยังได้เป็นพิธีกรในรายการ Dancing with the Stars Australia ในซีซัน 12 ในปีค.ศ. 2012 และเป็นกรรมการตัดสิน ในรายการ "America's Got Talent" ตั้งแต่ปีค.ศ.2013 –2019) ทางช่องNBC อีกทั้งเธอยังได้รับหน้าที่ในการเป็นโค๊ชในรายการ " The Voice Kids Australia" ในปีค.ศ. 2014 และในปี ค.ศ. 2016 ถึง 2018 เธอได้ทำหน้าที่เป็นพิธีกรในรายการ "Lip Sync Battle UK" โดยร่วมกับ Professor Green ด้านชีวิตส่วนตัวเมล บี เคยคบหาดูใจทั้งผู้ชายและผู้หญิงด้วยกันโดยเธอออกมาเปิดเผยว่า “คนส่วนใหญ่เรียกฉันว่าเป็นเลสเบี้ยน, ไบเซ็กชวล หรือ คนรักต่างเพศ แต่ตราบใดที่ฉันรู้ว่าคนบนเตียงเป็นใครมันก็แค่นั้น ฉันเป็นคนที่มีอารมณ์ทางเพศมากและฉันมีชีวิตเซ็กที่ดี”
วัดเทวสังฆาราม

วัดเทวสังฆาราม เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ้านเหนือ อำเภอเมืองกาญจนบุรี จังหวัดกาญจนบุรี
ประวัติ.
วัดเทวสังฆาราม หรือชาวบ้านเรียกว่า วัดเหนือ ผู้สร้างวัดชื่อท่านสมภารเสี่ยง ไม่ทราบว่าสร้างสมัยใด เมื่อครั้งพม่าตีกรุงศรีอยุธยาใน พ.ศ. 2310 ได้ทำลายบ้านเมืองเสียหายหมดสิ้นแล้วกวาดต้อนครอบครัวและเก็บทรัพย์สมบัติของคนไทยกลับไปพม่า ท่านสมภารเสี่ยงเป็นชาวไทยที่มา ตั้งบ้านเรือนอยู่ ณ กาญจนบุรีเก่า ได้ถูกข้าศึกพม่ากวาดต้อนเอาไปด้วยพร้อมกับมารดา ในขณะที่ท่านถูกกวาดต้อนไปยังเป็นสามเณรอยู่ ต่อมาท่านได้อุปสมบทในประเทศพม่า ท่านปรารถนาจะกลับมายังบ้านเกิด มารดาของท่านจึงได้บอกสถานที่ที่ฝังทรัพย์ไว้ในเมืองที่ตั้งบ้านเรือนมาแต่เดิม เมื่อกลับมายังไทยพร้อมกับคนไทย 5–6 คน แต่บ้านเมืองเปลี่ยนแปลงไปมาก และได้ย้ายเมืองกาญจนบุรีมาตั้งใหม่ที่ตำบลปากแพรก ท่านสมภารเสี่ยงผู้ดำริจะสร้างวัดจึงคิดว่าถ้าจะสร้างวัด ณ เมืองกาญจนบุรีเก่า ซึ่งกำลังจะเลิกร้างไป ท้ายสุดท่านตัดสินใจสร้างใกล้กับเมืองกาญจนบุรีใหม่ เริ่มแรกตั้งเป็นสำนักสงฆ์ จากนั้นสร้างอุโบสถ 
จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2368 ได้รับพระราชทานวิสุงคามสีมาเมื่อ พ.ศ. 2480 วัดเทวสังฆารามได้รับการยกฐานะเป็น พระอารามหลวงตามประกาศกระทรวงศึกษาธิการลงวันที่ 30 พฤศจิกายน พ.ศ. 2505
อาคารเสนาสนะ.
อาคารเสนาสนะที่สำคัญ ได้แก่ พระอุโบสถหลังใหม่ พระอุโบสถหลังเก่ามีหลังคาเชิงซ้อนด้านหน้ามีมุขหับเผย ศิลปะอยุธยา ส่วนเครื่องลำยองน่าจะสร้างในสมัยหลัง ข้างพระอุโบสถหลังเก่ามีมณฑป สันนิษฐานว่าเป็นฝีมือสร้างรุ่นราวคราวเดียวกันกับพระอุโบสถ มีรูปปั้นด้านหน้าเป็นรูปคนนุ่งกางเกงขายาว สวมเสื้อคอปิดยืนอยู่ 2 ข้างทางเข้า ศาลาการเปรียญมีหน้าบัน จารึกพระปรมาภิไธย ภปร. เหนือผ้าทิพย์แห่งพระพุทธรูปปางประทานพร เจดีย์ย่อมุมไม้สิบสอง ส่วนกลางทรงระฆังสูง ตกแต่งลวดลายพรหมพฤกษาปล้องไฉน แสดงด้วยบัวกลุ่ม 5 ชั้นปลายสุดชำรุดหายไป ด้านล่างคอระฆังประดับลายกลีบบัวซ้อน 1 ชั้น เป็นศิลปะรัตนโกสินทร์ตอนต้น วัดมีปูชนียวัตถุที่สำคัญ คือ "พระพุทธสุทธิมงคล"
วัดท่าสะอ้าน

วัดท่าสะอ้าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าสะอ้าน อำเภอบางปะกง จังหวัดฉะเชิงเทรา ปัจจุบันมีพระครูวิบูลวีรคุณ(กล้าณรงค์ คุณวีโร) เป็นเจ้าอาวาส
วัดท่าสะอ้านสร้างวัดเมื่อ พ.ศ.2436 โดยมีพ่อทอง พ่อรัก พ่อนาค พ่อหร่อง พ่อแดง พ่อชื่น พ่อดิษฐ์ พ่อพหรม พ่อกลัด และแม่แสง เป็นผู้มอบที่ดินถวายสร้างวัด จำนวน 16 ไร่ 2 งาน 12 วา ได้รับอนุญาตให้สร้างวัดเมื่อ พ.ศ. 2451 วัดได้รับพระราชทานวิสุงคามสีมาเมื่อ พ.ศ. 2494 เขตวิสุงคามสีมากว้าง 140 เมตร ยาว 150 เมตร ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ.2472 โรงเรียนพระปริยัติธรรมแผนกบาลี เปิดสอนเมื่อ พ.ศ. 2500 เป็นวัดศาสนาพุทธ
วัดมีหอระฆังหลังคาทรงจัตุรมุข และศาลาการเปรียญเป็นศาลาไม้ ศาลาเรือนไทยสร้างเมื่อวันที่ 27 พฤษภาคม พ.ศ. 2545 เป็นศาลาคอนกรีตเสริมเหล็กทรงไทย กว้าง 10 เมตร ยาว 20 เมตร พื้นปูน หลังคามุงกระเบื้อง มีจั่วสามด้าน จั่วด้านหน้ามีรูปหล่อหลวงพ่อโสธรติดไว้ภายในจั่ว
ลาซ ไอคอน ไอคอนป๊อป ตัวท็อปเดบิวต์

ลาซไอคอน  หรือ ไอคอนป๊อป ตัวท็อปเดบิวต์ เป็นรายการเรียลลิตีค้นหากลุ่มศิลปินชายของไทยจากการร่วมมือระหว่างเดอะ วัน เอ็นเตอร์ไพรส์กับลาซาด้า ประเทศไทย ออกอากาศทางช่องวัน 31 และ LazLive เมื่อวันที่ 9 ตุลาคม พ.ศ. 2564 ผ่านการนำเด็กฝึกหัดชาย 35 คนจากเอเจนซี่ต่าง ๆ ในประเทศไทยมารวมตัวกันเป็นบอยกรุ๊ป 5 คน “LAZ iCON” แบรนด์แอมบาสเดอร์ของลาซาด้า ประเทศไทย และศิลปินกลุ่มภายใต้สังกัดเดอะ วัน เอ็นเตอร์ไพรส์ ผ่านการโหวตของผู้ชมทั่วประเทศ
รายการออกอากาศจำนวน 12 ตอน ตั้งแต่วันที่ 9 ตุลาคม ถึง 9 มกราคม พ.ศ. 2565 ออกอากาศทางช่องวัน 31 และ LazLive ทุกวันเสาร์เวลา 20:15 น. ยกเว้นตอนสุดท้ายที่ออกอากาศในวันอาทิตย์ เวลา 20:15 น.
เบื้องหลัง.
ผู้เข้าแข่งขันมีทั้งสิ้น 35 คน โดยให้ผู้เข้าแข่งขันพัฒนาตนเองผ่านการทำภารกิจ การฝึกอบรมและการประเมินผลอยู่ภายใต้การแนะนำของโค้ชผู้มีชื่อเสียง ในตอนสุดท้าย ผู้เข้าแข่งขันที่ได้รับเลือก 5 คน จะได้เดบิวต์เป็นแบรนด์แอมบาสเดอร์ของลาซาด้า ประเทศไทย และศิลปินกลุ่มภายใต้สังกัดเดอะ วัน เอ็นเตอร์ไพรส์
ผู้เข้าแข่งขัน.
คำอธิบาย
ผู้เข้าแข่งขันจะมีการให้คะแนนผ่านการโหวตทางออนไลน์
ผลการแข่งขัน.
การประเมินครั้งที่ 2 (ตอนที่ 3) - World Idol.
หมายเหตุ ผู้เข้าแข่งขันที่ไม่ได้ขึ้นโชว์ 5 คน ได้แก่ อู๋ คอปเปอร์ นิวตัน บี และโอตะ
การประเมินครั้งที่ 3 (ตอนที่ 4) - Original Soundtrack.
หมายเหตุ ผู้เข้าแข่งขันที่ไม่ได้ขึ้นโชว์ 5 คน ได้แก่ ฟง คอปเปอร์ นิวตัน อั๋น และโอตะ
การประเมินครั้งที่ 4 (ตอนที่ 5) - Trending Music.
หมายเหตุ ผู้เข้าแข่งขันที่ไม่ได้ขึ้นโชว์ 10 คน ได้แก่ ฟง คอปเปอร์ นิวตัน อั๋น โอตะ บุญ สงกรานต์ ปลื้ม เจเจ และอู๋
ผลการตัดสิน.
การแข่งขันรอบสุดท้ายจัดขึ้นในวันที่ 9 มกราคม 2565 โดยเด็กฝึกทั้งหมด 5 คนที่มีคะแนนสูงสุด จะได้เดบิวท์เป็นศิลปินกลุ่มโดยได้ประกาศชื่อวงเมื่อวันที่ 21 มีนาคม 2565 ในชื่อ "ลาซวัน" (LAZ1) และเดบิวท์อย่างเป็นทางการวันที่่ 7 เมษายน 2565 ด้วยเพลง "TASTE ME" 
เชิงอรรถ.